
ORANJESTAD - Siman 
pasa Parlamento a 
aproba e presupuesto 
di pais Aruba. e 
tratatamento di e 
presupuesto a dura 
mas o menos 5 dia 
di trabou y tabatin 
un total di 42 mocion 
entrega, 2 amienda y e 
ley pa aproba. Durante 
Conferencia di Prensa 
di Gobierno, Prome 
Minister Evelyn Wever 
- Croes a repasa e 
puntonan aki. 


Premier Wever - 
Croes a duna di 
conoce cu mayoria di 
e mocionnan presenta 
den Parlamento a 
wordo aproba y ta duna 
e deseo di Parlamento 
y areanan cu kier 
pa Gobierno pone 
mas enfasis riba dje. 
Unabes cu Gobierno 
haya e mocionnan di 
Parlamento cu a wordo 
aproba, ta percura pa 


INVERSION Y 
OPORTUNIDAD 


PROME MINISTER EVELYN WEVER-CROES 


Asunto General, innovacion, Organisacion Gubernamental 
Infrastructura γ Planificacion Teritorial 


hunto cu e diferente 
departamentonan 
determina cua por 
wordo ehecuta y cua 
no por dibiaha pa 
motibonan financiero. 
Entre e 42 mocionnan, 


tabatin 4 mocion 
di desconfiansa, 
tres contra Minister 


Glenbert Croes y uno 
contra Prome Minister 
Wever - Croes. Tur e 
cuatro mocionnan aki 
a wordo vota contra. 


Amiendanan presenta 
den Parlamento 

Pa locual ta e 
amiendanan cu a 
entrega, Prome 
Minister a splica cu 
e prome amienda a 
wordo entrega door 
di partido AVP y 
tabata un presupuesto 
alternativo. A pesar 
cu a ricibi esaki basta 
laat (casi prome cu 
votacion), riba peticion 
di un Parlamentario 


N 


a pidi schorsing y a 
busca consehonan riba 
dje. Lamentablemente 
e presupuesto 
alternativo aki πο 
tabatin cifra cual no 
por. E di dos amienda 
entrega tabata di 
fraccion di Accion 21, 
den cual a propone pa 
elimina cierto gastonan 
cu tin den e aparato 
gubernamental. A 
propone entre otro pa 
elimina gastonan di 
gasolin cu Gobierno ta 
paga. Esaki lo encera 
cu un polis mester 
paga e gasolin for di 
su propio cartera y 
mescos ta conta pa 
entre otro, esnan cu 
ta maneha truck di 
DOW. Den e amienda 


e Parlamentario 
a propone tambe 
pa elimina ‘stage 
vergoeding' na 


studiantenan y elimina 
tur gasto cu Gobierno 
tin acera di pago di 


N 


E F 
| 


internet, telefon y fax. 
Consecuentemente 
cada ambtenaar cu 
mester haci yamada 
for di su desk, lo mester 
hacie di su propio 
gasto. 

Prome Minister a 
splica cu esaki no ta e 
direccion cu kier bay, 
y ademas pa motibo 
cu den e amienda aki 
tampoco tabatin cifra 
di cuanto lo spaar si 
introduci e cambionan 
aki, e amienda tampoco 
por a wordo aproba. 


Situacion financiero y 
Presupuesto 2022 di 
Pais Aruba 

Presupuesto pa 
aña 2022 a wordo 
aproba bastante laat, 
pero ta haciendo e 


maximo esfuerso 
pa presupuesto 
2023 wordo entrega 
na Parlamento 


september, manera cu 
ley ta prescribi, Prome 


Minister a expresa. 
Presupuesto 2022 
a cera cu un deficit 
financiero di 228 miyon 
florin cu ta un suma 
considerabel. Mester 
bisa cu anteriormente 
a haya indicacion di 
Standard 8 Poor y Fitch, 
cu financieramente 
Aruba ta garando forsa 
bek. Cu e deficit riba 
200 miyon esaki no ta 
parse cu ta e caso, pero 
compara cu afia pasa y 
den comparacion cu e 
proyeccion pa proximo 
ańanan, e institutonan 
a indica cu e miras 
(outlook) ta stabiel. 


Finalmente Prome 
Minister a bisa cu 
awor cu e presupuesto 
a pasa, por haci e 
inversionnan cu a 
planifica, manera entre 
otro na e planta di 
purificacion di awa di 
riool na Bubali (RWZI). 


Ta gradici Parlamento 
pa a sostene e 
presupuesto y duna 
e cuadro financiero 
den cual por sigui 
goberna Pais Aruba 
y asina logra cosnan 
grandi pa Aruba. “Ta 
spera cu otro aña por 
yega mas cerca di e 
meta pa Aruba tin un 
prespuesto balansa”, 
Prome Minister a 
termina bisando. 

PREMIER WEVER - CROES: 
GOBIERNO DI ARUBA TA FELICITA CASA CUNA CU A CUMPLI 65 ANIVERSARIO 


ORANJESTAD - 
Fundacion Casa Cuna 
Progreso a cumpli 


65 aña di existencia. 
Durante di e 65 
ańanan aki, nan a sirbi 
comunidad di Aruba 
den forma sublime. 


Ningun hende na 
Aruba por imagina un 
Aruba sin Casa Cuna. 
Claro un pais lo desea 
cu no tin mester di un 
instituto manera Casa 
Cuna y lo desea cu tur 
mucha tin semper nan 
mayornan pa yuda nan. 
Pero realidad di bida ta 
cu tin biaha bo mester 
di un extra ayudo pa 
muchanan por tin un 
mihor fundeshi of mas 
atencion. Y cu talbes 


despues, nan por bolbe 
cerca nan mayornan. 
Aki Casa Cuna ta hunga 
un rol importante. 


Prome Minister den 
nomber di Gobierno 
di Aruba, ta gradici tur 
esnan cu a labora na 
Casa Cuna durante e 
65 añanan aki, pa e 
trabou inmenso cu nan 
a haci di ta mama y tata 
di tur e muchanan aki. 
“Ta felicita directora di 
Casa Cuna y tur esnan 
laborando actualmente 
na Casa Cuna. Ta 
pidi Dios bendiciona 
cada uno pa sigui cu 
e trabou bunita cu a 
bin ta eherce”, Premier 
Wever - Croes a 
termina bisando. 


ν 8 


at à 
49215 ΣΥ 


Dialuna mainta Santa 
Rosa conhuntamente 
cu Minister di 
Naturalesa, sr. Ursell 


Arends a bishita 
Koolman Family 
Farm na Piedra 
Plat pa asina duna 
Darrel Koolman 
e reconocemento 
como “Productor 
Hoben 2021”. 

Koolman Family 


Farm ta planta 


diferente berdura 
chikito manera 
lechuga, rooibiet, 


strawberry y tomati y 
tambe ta forma parti 
di United Farmers 
Aruba. 


“Ta un honor pami 
por bishita Koolman 
Family Fam y 
reconoce un hoben 
manera Darrel”, 
Minister a cuminsa 
ta bisa. “Darrel ta un 
hoben y cunukero 
ehemplar cu a 
demostra cu si bo 
traha plania bo ta 
logra bo meta nan.” 


Darrel Koolman ta 
duna Santa Rosa 
data continuamente 
di su cocechanan. E 


ANA DI 

datos nan aki ta yuda 
Santa Rosa sa ken 
ta planta kico. Santa 
Rosa kier encurasha 
tur cunukero cu ainda 
no ta duna datos pa 
cuminsa haci esaki. 
Asina aki por traha 
mas structura y plania 
cu e seguransa cu 
abo como cunukero 
tin a mercado pa bo 
productonan. 


Ministerio di 
Naturalesa y Santa 
Rosa ta enfoca pa 
crea un seguridad di 
alimentacion ("food 
security") pa nos 
comunidad. E meta 
principal ta pa 2030 
nos como pais Aruba 
produci 25% di nos 
mesun cuminda. 


Un pabien sincero ta 
bainaDarrelKoolman 
como e Productor 
Hoben di 2021. Di 
parti Ministerio di 
sr. Arends kier a 
desea Koolman 
Family Farm hopi 
exito y perseverancia 
pa sigui cu e bon 
trabou cu nan ta 
desplegando. 


MINISTER URSELL ARENDS 
Integridad, Naturalesa, Transporte y 
Cuido di Grandinan 

Vice Prome Minister 


Aruba mester 
di nos TUR! 

XIOMARA MADURO 


MINISTER MADURO A BISHITA FCCA PA CERA CONOCI CU E STAF Y PERSONAL Y HAYA 
SA MAS DI E TRABOUNAN PA COMUNIDAD POR YEGA NA UN CAS 


ORANJESTAD - Den e 
gobernacion di Gabinete 
Wever-Croes ΙΙ, Minister 
di Finansa y Cultura a 
keda encarga pa ta tene 
contacto cu FCCA, cu 
ta e instancia cu ta ricibi 
subsidio di Gobierno pa 
asina por brinda casnan 
social na comunidad. 
Recientemente Minister 
Maduro a reuni cu e staf di 
FCCA pa a haya un bista 
riba e trabounan di FCCA y 
pa por haya un splicacion 
riba e maneho cu ta wordo 
hiba, e retonan cu tin 
pa por yega na mas cas 
social na Aruba y tambe 
e vision di FCCA pa yuda 
comunidad yega na nan 
mesun cas. 


Hopi peticion pa cas social 
FCCA ta haya un suma 
di Gobierno pa asina por 
yuda subsidia e huur di cas 
pa esnan mas vulnerabel 
den comunidad. Na e 
momentonan aki tin un 
cantidad grandi di riba 3 
mil peticion pendiente pa 
por haya yudansa pa por 
huur un cas. E lista largo 
ta debi cu ta birando mas 
dificil pa FCCA cumpli cu 
e demanda creciente pa 
cas social. 


Fondo mas barata ta keda 
un reto grandi 

Un di retonan grandi cu 
FCCA tin, ta pa por yega 
na fondonan mas barata 
pa asina por. brinda 
hipoteca na un interes 
mas abou na esnan cu 
kier vega na nan propio 
cas. Pa vega na fondo, 
FCCA ta presta placa 
via banconan local. Cu 
tempo interes riba fiansa 
na banconan comercial a 


keda baha y a yega na un 
nivel cu FCCA dificilmente 
por competi. Pesey hunto 
cu Gobierno kier sondea e 
posibilidad pa por busca 
fondo mas barata riba 
mercado internacional of 
denter di Reino Hulandes. 


Tereno no ta facil pa haya 
Un otro reto ta e 
disponibilidad di tereno pa 
FCCA por traha proyecto 
di cas. E hecho cu FCCA 
mester cubri e gastonan di 
infrastructura na momento 
di desaroya e proyectonan 
y tambe e rekisito di e 
minimo di uso di tereno, 
ta pone cu ta keda un 
reto pa FCCA por brinda 
casnan mas pagabel pa 
comunidad. Pa e motibo 
aki un bon cooperacion 
entre FCCA, DOW y DIP 
ta necesario. 


Vision di FCCA 

FCCA kier logra den 
cooperacion estrecho 
cu Gobierno pa traha 
barionan cu ta mas 
sostenibel, cu  casnan 
moderno, na unda tin 
casnan social memey di 
barionan existente, cu 
ta conta cu participacion 
di e habitante y tambe di 
instancianan cu ta brinda 
yudansa na un manera 
structural na comunidad. 
FCCA kier focus tambe 
riba e hobennan 
profesional cu kier yega 
na nan propio cas. 


Minister Maduro ta gradici 
pa e trabou 

Na final di e bishita, 
Minister Maduro a haya 
un recorido den FCCA na 
Sabana Blanco pa asina 
pasa saluda y desea e staf 


y personal di FCCA forsa 
y exito cu nan trabounan 
na bienestar di 


comunidad. Minister 
Maduro ta spera di 
por conta cu un bon 
cooperacion cu FCCA pa 
asina por yuda soluciona 
e retonan y yega na mas 
casnan pagabel pa e 
comunidad di Aruba. 


ORANJESTAD - 
Dialuna mainta 
Minister di Turismo 
y Salud Publico sr. 
Dangui  Oduber a 
reuni cu director di 
ImSan dr. Rajnherc y 
e president di e Hunta 
di Supervision di 
ImSan sr. Igmar Reyes 
encuanto e entrega 
di e cuenta anual di 
ImSan aña 2021. Un 
biaha mas ImSan ta 
haci entrega di nan 
cuenta anual dentro di 
e tempo stipula. Aña 
2021 no tabata un aña 
facil pa ImSan, fuera cu 
tabata tin pandemia cu 
a afecta e entradanan 
ImSan. ImSan a 
converti di dunador di 
cuido ambulatorio pa 
un hospital caminda e 
suma cu nan ta ricibi di 
lump sum a keda reduci 
pa 5% pa aña cu sigur 
ta afecta e financia di 
ImSan. 

MINISTER DANGUI ODUBER 


Turismo y Salubridad Publi 


MINISTER DANGUI ODUBER 
IMSAN A HACI ENTREGA DI CUENTA ANUAL 2021 DEN E TEMPO STIPULA 


Acreditacion di JCI 

E proyecto di 
acreditaciontacanando 
segun e standard y 
guia di “Baptist Health 
International" cu e 
meta pa wordo acredita 
internacionalmente. 
“Baptist Health 
International" ta un 
di e grupo di hospital 
mas grandi na USA y 
via "Joint Commission 
International 
Accreditation” (JCI) 
ImSanlowordoacredita 
internacionalmente. 
Aruba lo bira e di 3 pais 
den Caribe cu tin un 
instituto cu ta acredita 
pa JCI, ta premira cu 
e acreditacion a lo 
finalisa pa fin di e aña 
aki of mas tarda na 
cuminsamento di aña 
2023. 

E acreditacion aki ta 
haci posibel tambe 
pa Aruba bay den e 
direccion di turismo 


medico, 


ya cu e 
seguronan medico 
internacional ta traha 
cu institutonan cu ta 
acredita pa JCI asina 
Minister Oduber a duna 
di conoce. Ya caba 
ImSan ta ricibiendo 
pashent for di Boneiro, 
Saba y Sint Eustatius, 
durante e temporada 
di e pandemia 
esaki a frena, pero 


actualmente a cuminsa 
ricibi pashent atrobe. 
Clinica di Radiologia 
E clinica di Radiologia 


ya caba ta den funccion 
pa 2 aña, den e 
temporada aki a atende 
mas di 400 pashent 
cu a bin na remarke 
pa haya tratamento di 
radiotherapia, esaki 
ta mas o menos 20 
pashent pa luna. 
Pashentnan cu ta sufri 
di cancer ta wordo 
trata cu bestraling aki 
mes na Aruba den 
cercania di nan famia y 
cu e mihor aparato riba 
mercado. 

Di e manera aki aki nos 
ta mehora e calidad di 
nos cuido medico y 
reduci gastonan di AZV. 
E clinica aki ta traha 
di cerca cu “Baptist 
Health International” 
caminda cu un ekipo 
di 15 specialista riba 
diferente tipo di cancer 
ta pasa riba cada un 
di e casonan y hunto 
cu e specialistanan 
di ImSan ta dicidi e 
mihor tratamento pa e 
asegurado. 

Eye Center 

Den e proyecto di 


ImSan di 60 miyon 
florin a construi tambe 
un sala di operacion 
specialmente 
pa oftalmologia 
(operacion di wowo). 
Danki na esaki awor 
na Aruba mes por 
haci opercacionnan di 
retina, den pasado e 
pashent mester a bula 
bay Colombia pa wordo 
opera. Aruba tabata 
manda 80 pashent pa 
aña Colombia pa haci 
e operacion aki y esaki 
tabata costa AZV 2 
miyon florin pa aña. 

Den aña 2021 ImSan 
a haci alrededor di 
160 operacion di 
retina na Aruba. Pa 
cu operacion di retina 
ImSan ta ricibiendo 15 
pashent tur weekend 
for di Caribe hulandes. 
E centro aki sigur ta 
aporta na locual ta 
nos turismo medico. 
Actualmente tin un 
specialista di retina so 
na Aruba pero Imsan ta 
den e proceso cu AŻV 
pa busca uno mas. 

“INVITACION: CUERPO POLICIAL TA ORGANISA CINCO KIJKDAG ENTRANTE 
11 DI APRIL 2022 PA VEHICULO NA DIFERENTE LOCALIDAD DI POLIS” 


Atencion Pueblo di Aruba, 


Cuerpo Policial di Aruba ta ofrece doñonan di vehiculonan staciona na wardanan di polis Shaba/Noord, Santa Cruz, 
San Nicolaas y Balashi un segundo oportunidad pa pasa na un di e localidadnan menciona y recupera nan vehiculo. 


Cuerpo Policial di Aruba ta invita doñonan di sea un auto of brommer cu ta staciona na un di e localidadnan pa pasa 
na e warda di polis Shaba/Noord, Santa Cruz, San Nicolaas y Balashi riba dialuna 11 te cu diabierna 15 di april 2022 
entre 9or di mainta pa 2or di merdia. 


Na yegada di warda na Shaba/Noord, Santa Cruz of San Nicolaas por pidi pa Chef van Dienst y na Balashi pa un 
Funcionario di Bureau Beheer Vervoersmiddelen. 


Por fabor, ta pidi tur persona pa trece documentonan cu por demostra y comproba cu e ta doño di e vehiculo. Sin 
documentonan relevante no lo por comproba y debolbe e vehiculo. Ademas, zorg pa tur documentonan di seguro y 
belasting ta na ordo. 


Cuerpo Policial di Aruba kier informa tur persona cu presenta pa recupera nan vehiculo cu lo mester paga tur gasto 
prome cu ricibi nan vehiculo. E suma di e gastonan aki ta conforme cu Retributie- en legesbesluit Korps Politie Aruba 
2002 (AB 2003 no. 4): 


Artikel 1 
A.1. Transport dor di KPA di un vehiculo, manera ta referi den Artikel 29, eerste lid, di Landverordening wegverkeer 
(AB 1997 no. 18)......................... Afl. 75,-- 
A.2. Transport dor di compania priva di un vehiculo, manera ta referi den Artikel 29, eerste lid, di Landsverordening 
wegverkeer (AB 1997 no. 18).................--.---eee aaa aaa aa nana nana κε aaa naa nn ana an anna κκ κκ κ κκ κε Afl. 175,-- 
B. Stacionamento -- pa cada vehiculo pa dia, manera ta referi den Artikel 30, eerste lid, di Landsverordening 
wegverkeer (AB 1997 no. 18)................ Afl. 25,-- 


Despues di e periodo di kijkdagen aki e diferente vehiculonan lo wordo destrui. 

SAVANETA - 
Recientemente, durante 
un ceremonia nostalgico 
di recuerdonan bunita, 
ARUMIL a celebra nan 
25 aña di existencia, den 
presencia di Minsiter di 
Husticia y Asuntonan 
Social Sr. Rocco 
Tjon. Riba e mesun 
fecha aki esta, 7 April 
1997, e prome grupo 
di ARUMIL a drenta 
servicio militar pa pais 
Aruba. Precisamente 25 
aña despues, ARUMIL 
ta  ricibi formalmente 
nan propio emblema di 
schouder, creando asina 
nan propio identidad 
dentro di e “Defensie 
Caribisch Gebied”. Esaki 
ta muestra dietrayectoria 
exitoso di ARUMIL, pa 
cual a ricibi e honor 
special aki. Ademas di 
a celebra e bunita logro 
aki, ARUMIL a anuncia 
e restructuracion oficial 
di nan organisacion, 
cual ta duna nan e 
identidad propio y brinda 
mas oportunidad na e 
hobennan di ARUMIL. 


Segun Sr. Tjon, ora un 
hoben ta tuma e decision 
pa dentra ARUMIL, e ta 
scoge pa un trabou cu 
ta brinda siguridad y 
stabilidad pero tambe e 
balor di loke ta disciplina, 
confiansa y union. Esaki 
a keda demostra durante 
e pandemia, caminda 
ARUMIL conhuntamente 
cu Guarda nos Costa 
y Cuerpo Policial a 
traha unanimamente 
pa patruya y potreha 
nos fronteranan. Tambe 
a demostra di duna 
e sosten necesario 
na e organisacion di 
formacion social. E 
tremendo cooperacion 
entre e diferente 
departamentonan aki 
ta muestra cu union ta 
haci forsa, y sigur ta 
algo cu mester percura 
pa continua awo y den 
futuro. 


Actualmente, e 
trayectoria profesional di 
un hoben den ARUMIL ta 
uno cortico, pues ta trata 
di un carera di cuater aña, 
cual por wordo prolonga 
te na un edad di 30 aña 
si e hoben desplega 
un bon trabou. Unabes 
cu e hoben termina e 
trayectoria aki, e tin algun 
opcion cu e por scoge di 
dje, manera sigui den 
un otro organisacion 
militar dentro di Reino, 
of e por wordo traspasa 
pa un departamento 
gubernamental. Den 
caso cu esaki no ta un 
posibilidad, por scoge pa 
drentasectorprivatambe. 
Segun e mandatario, 
e “rechtspositie” di e 
hobennan di ARUMIL 
sigur ta conta cu e 
atencion di gobierno 
di Aruba, pa asina 
por sondea y crea 
mas oportunidad pa e 
hobennan aki unabes 
nan termina nan 
trayectoria dentro di 
ARUMIL. 


Por ultimo, Minister 
Tjon a duna palabra 
di gradicimento na 
e comandante y 
e organisacion di 
“Defensie Caribisch 
Gebied”, cual danki na e 
vision y esfuerso di nan 
como organisacion, a 
apoya e modernisacion 
di ARUMIL, pero mas 
importante aun, semper 
a percura pa inclusion 
di ARUMIL dentro di 
“Defensie Caribisch 
Gebied”. Ademas di 
esaki, a gradici tambe 
e hecho cu a permiti 
pa damas por drenta 
e trayectoria militar pa 
medio di Formacion 
Social, cual ta otro 
prueba mas, di nan 
vision di inclusion y 
modernisacion. 


ISLA C) ONLINE 4 


Diamars 12 April 2022 


ENDY CROES 


MINISTER ENDY CROES A RICIBI BISHISTA DI DIRECTIVA DI XAVIER 
UNIVERSITY SCHOOL OF MEDICINE. 


ORANJESTAD: Minister 
Endy Croes a reuni 
cu ‘Chief Academic 
Officer y directiva 
di Xavier University 
School of Medicine cu 
tabata recientemente 
na Aruba. Presente 
durante e reunion tabata 
miembronan didirectiva; 
sr. Frank Croes, Dr. P.K. 
Prahalad, DR. Ravindra 
Kota, sr. Edwin Casev, 
Dr. J.G. Bhat, Chief 
academic Officer of 
Xavier Universitv School 
of Medicine, Dr. Arun 
Kumar Dubev, President 


of Xavier University 
School of Medicine, 
sr. Ravishankar 
Bhooplapur, Chair 
ACCM Aruba Team 
di Irlanda, Dr. John 
Donohoe, Director of 


Quality Enhancement 
ACCM Aruba Team di 
Irlanda, Dr. David Croke 
y ACCM Team Aruba di 
Irlanda, sr. lan Gilmore. 
Meta di e bishita 
di cortesia tabata 
pa cera conoci cu 
Aruba su Mandatario 
nobo di Ensefiansa 
y Deporte como 
tambe pa dialoga riba 
diferente provectonan 
interesante pa futuro di 
e scol. Xavier University 
of School Medicine a 
haci un inversion di 
60 miyon Dollars den 
un ‘campus’ super 
moderno na Hato. 
Fase uno ta cla unda 
nan construi kamber y 
diferente facilidadnan 


di deportivo manera; 
cancha di basketball, 
golf y volleyball. 

Awo fase dos ta bay 
inicia cu ta consisti di e 
construcion di localnan 
pa les y un auditorio 
grandi y utra moderno 
cu tin un capacidad pa 
aproximadamente 500 
persona como tambe lo 
traha 200 kamber extra. 
Den luna di februari di 
e aña aki e mandatario 
a bishita e 'campus' na 
Hato unda e la haya un 
recorido y informacion 
amplio di e proyecto. 
E ta un 'state of the art 
facility’, utra moderno, 
Minister Endy Croes 
a expresa. A dialoga 
y e scol ta dispuesto 
pa huur e auditorio pa 
eventonan local y e 
facilidadnan deportivo 
despues di horario di 
scol. 

Durante e reunion 
e representantenan 
di Xavier University 
School of Medicine a 
duna mas informacion 
con un studiante por 
studia na Aruba mes, 
unda e ta haal su 
diploma di ‘bachelor’ 
y e por continua cu su 
‘masters’ na Merca. 
Finalisando Minister 
Endy Croes a añadi cu 
e tabata un bon reuinion 
y lo mantene e contacto 
estrecho cu e CEO 
y directiva di Xavier 
University School of 
Medicine. 

MINISTER DI ENSEŃANSA BUSCANDO E SOLUCION: 
NO TA AUMENTA SCHOOLGELD Y NINGUN WERKSTER LO PERDE TRABOU. 


ORANJESTAD: T 
Despues di reunionnan : 
den Parlamento unda 
a aproba presupesto 
2022, e Mandatario 
di Enseñansa a pone 
SKOA como prioridad 
riba agenda. Dialuna 
ultimo reunion a 
continua unda Minister 
Endy Croes hunto cu 
R.A. Anthony Croes 
di Plus Accountants y 
consehero di Ministerio 
di Enseñansa a reuni 
cu presidente di hunta 
di supervision, staf 
financiero y directiva 
di SKOA. E deseo 
di ambos partido 
ta pa yega na un 
solucion structural 
pe problematica di 
werksternan cu tin hopi 
aña andando. Minister 
Endy Croes a sigui 
bisa cu e reunion a bay 
den un esfera ameno 
unda tin comprension 
pa otro y a discuti 
den profundidad dos 
trayecto cu lo cana: 
1. E punto di salida 
ta pa ningun werkster 
no perde trabou 
y tampoco no lo 
aumenta schoolgeld. 
2. E otro trayecto 
ta pa expertonan di 
cifra keda na mesa 
pa por soluciona 
esaki structuralmente. 
Minister Endy Croes 
a duna di su banda 
cu Gobierno lo pone 
extra placa pa 2022 
unda ta garantisa cu e 
werksternan lo keda cu 
nan trabou y garantisa 
cu schoolgeld no lo 
aumenta. Finalisando 
Minister Endy Croes 
a enfatisa cu ta riba 
e bon caminda, tin 
entendimento y poco 
poco ta yegando mas 
cerca di otro. 

E MIHO COSNAN DEN BIDA NO TA BIN FACIL. 
PERO NA FINAL TA BALE PENA E SACRIFICIO. 
CORDA SEMPER CU MEYMEY DI CADA DIFICULTAD, 


TIN UN OPORTUNIDAD PA EXPLORA! 


NLINE 


